kardosdrur/scandi-wiki huggingface dataset:
Kambsdalur

Kambsdalur ("fjeldrygs-dal") eller Á Ytra Dali er Færøernes yngste bygd, og ligger på Eysturoys østkyst 3 km syd for Fuglafjørður i dalsystemet Ytri Dalur ("Yderdalene").

Området blev 1981 købt af Fuglafjørður kommune. 5. Oktober 1985 bosatte de første indbyggere sig. 1. Januar 2005 var der allerede 41 parcelhuse med i alt 170 indbyggere.

Kambsdalur har også udviklet sig til et vigtig servicecentrum for det nordlige Eysturoy med sportshal, tømmerhandel og værksteder.

1990 indviedes et moderne skolecentrum med handelsskole og gymnasium. Dengang var der tilknyttet 25 lærere med omkring 160 elever. Siden er handelsskolen og gymnaiset, samt HF blevet fusioneret, og er nu én og samme institution, som kaldes Miðnám á Kambsdali. Miðnám á Kambsdali udbyder seks forskellige faglige retninger, samt én nordisk gymnasial retning, der udbydes sammen med gymnasier i Danmark, Island og Grønland. De studerende på den nordiske retning tager dele af deres uddannelse skiftevis i hvert af landene. Tilsammen er der pr. 2020 tilknyttet 500 elever til skolen.

Der er gode busforbindelser til nabobygderne. Kambsdalur hvde i mange år en spejderhytte, hvor der var mulighed for at grupper kunne overnatte, men dette blev afviklet i 2008, da Fuglefjord kommune købte bygningen, som siden har været rammen for det kommunale fritidstilbud og folkeskoleelever, som er i bygningen efter daglig skolegang.

En middelsvær vandrevej fører ca. 3,5 km over fjeldet til Skálafjørður.

Eksterne henvisninger 

Byer på Færøerne
Eysturoy
Turingmaskine

En Turingmaskine er en matematisk model for en simpel symbolmanipulerende maskine som trods sin enkle opbygning kan udføre ikke-trivielle beregninger og simulere logikken i enhver computer. Turingmaskiner blev først beskrevet af Alan Turing i 1936. De spiller en central rolle inden for datalogien i teorierne vedrørende beregnelighed og beregningers kompleksitet og generelt i matematisk logik.

En Turingmaskine kan være en specifik Turingmaskine som er konstrueret til at løse et bestemt problem, eller det kan være en universel Turingmaskine som kan læse en kodet beskrivelse af en vilkårlig Turingmaskine og dennes inputdata, og derefter udføre dens beregninger.

Uformel beskrivelse 
Turingmaskinens koncept er baseret på ideen om, at en person udfører en veldefineret procedure, ved at ændre på indholdet af et uendeligt bånd, der er inddelt i kvadrater, som hver kan indeholde ét ud af en endelig mængde symboler. Personen skal huske én ud af en endelig mængde af tilstande, og proceduren er formuleret som meget basale skridt på formen: "Hvis din tilstand er 42 og symbolet du ser er et '0', så udskift dette med et '1', ryk et symbol til højre på båndet, og som din nye tilstand; gå i tilstand 17."

Mere præcist består en Turingmaskine af:
 Et BÅND som er inddelt i celler på en række. Hver celle indeholder et symbol fra et endeligt alfabet. Alfabetet indeholder et specielt blank-symbol og et eller flere andre symboler. Celler som endnu ikke er tilskrevet noget, forudsættes at indeholde det blanke symbol.
 Et HOVED som kan læse og skrive symboler på båndet og rykke sig til højre og venstre på båndet, en celle af gangen.
 En TABEL
 Et tilstandsregister

Bemærk at enhver del af maskinen -- dens tilstands- og symbolmængde -- dens mulige skridt -- skrivning, sletning og bevægelse af hoved -- er endelig, diskret og skelnelig; det er det uendelige bånd som giver den en ubegrænset mængde lagerplads.

Formel definition 
En Turingmaskine er en 7-tuple , hvor  er endelige mængder.

  er mængden af tilstande,
  er inputalfabetet, uden det specielle blanke symbol .
  er båndalfabetet,  og ,
  er transitionsfunktionen,
  er starttilstanden,
  er accepttilstanden, og
  er den afvisende tilstand,

Se også 
 Flerbånds-Turingmaskine
 Nondeterministisk Turingmaskine
 Turingtest
 Enumerator
 Church-Turing-tesen
 Turing-komplet
 Halting-problemet
 Beregnelighed

 
Beregnelighed
Jens Lauridsen

Jens Lauridsen er navnet på flere personer:

 Jens Lauridsen (adelsmand) (levede o. 1350) – dansk adelsmand
 Jens Lauridsen Zeuthen (1573-1628) – dansk præst
 Jens Lauridsen (godsejer) (død 1689) – dansk godsejer
Ciudad Juárez

Ciudad Juárez er en mexikansk by med 1.142.354 indbyggere (pr. 2000). Den ligger i delstaten Chihuahua tæt på grænsen til USA; lige over for den amerikanske by El Paso. Juarez er en af verdens farligste byer grundet narkotika. I 2006 indledte man kampen mod narkoen, hvilket har resulteret i et stigende dødstal fra år til år.

Byer i Mexico
Etableret i 1659
Rio Grande

Rio Grande er en flod, der løber gennem USA og delvist Mexico. Den udgør en stor del af grænsen mellem Mexico og USA. Den hedder Río Bravo (eller Río Bravo del Norte) i Mexico. Floden er  3.051 kilometer lang og den har sit udspring i San Juan-bjergene i delstaten Colorado. Den løber gennem New Mexico, og fra El Paso i Texas danner den, på en strækning på over 2.000 km, grænsen mellem USA og Mexico før den løber ud i den Mexicanske Golf.

Se også
Vandløb i USA

Eksterne kilder/henvisninger 

Vandløb i Colorado
Vandløb i Texas
Vandløb i New Mexico
Vandløb i Mexico
Loggia dei Lanzi

Loggia dei Lanzi, der også kaldes Loggia Della Signoria, beliggende i Firenze, Italien, er en bygning på hjørnet af Piazza della Signoria og grænser op til Uffizi-galleriet. Grundlæggende består den af tre brede hvælvinger, der vender ud mod gaden. Disse hviler på pilastre med korintherkapitæler, som kendes fra den klassiske græske arkitektur.

Florentinerne var meget begejstrede for de brede hvælvinger, og Michelangelo foreslog sågar, at man lod disse fortsætte hele vejen omkring Piazza della Signoria. På trapperne står to store marmorløver, der kendes fra Firenzes våbenskjold. På facaden ses kløvere med allegoriske afbildinger af de 4 grunddyder: mådehold, dømmekraft, mod og retskaffenhed. Det fremgår tydeligt at den livlige bygning står i skarp kontrast til det tilstødende gotiske Palazzo Vecchio.

Loggia dei Lanzi opførtes mellem 1376 og 1382, anført af Benci di Cione og Simone di Francesco Talenti. Bygningen skulle som udgangspunkt huse offentlige forsamlinger, men som vi ser det i dag er det blevet en skueplads for verdensberømte renæssanceskulpturer. Titlen stammer fra Hertug Cosimo I's regeringsperiode, hvorunder bygningen benyttedes til at huse hertugens lejesoldater, der efter det tyske Landsknecht kaldtes Lanzichenecchi.

Den mest berømte skulptur i loggiaen er bronzestatuen Perseus af Benvenuto Cellini. Med denne forsøgte han at overgå både Michelangelos David og Donatellos Judith og Holofernes. Den legendariske Perseus er søn af Zeus, og skulpturen viser ham da han stolt kan fremvise Medusas hoved, efter at have dræbt hende.

Cellini arbejdede på skulpturen i 10 år og havde store problemer med den. Ifølge eget udsagn bragte disse ham tæt på døden. Selve støbningen gik galt adskillige gange, og til sidst fyrede Cellini op med sin boligs inventar. Endelig lykkedes støbningen, da han havde afbrændt 200 tallerkener og tinfade samt alle hans gryder og pander. Dog manglede Perseus 3 tæer, der senere sattes på.

Eksterne henvisninger 

Bygninger, konstruktioner og anlæg i Italien
Firenze
Fodboldhold

Et fodboldhold består indenfor fodboldsporten af 11 spillere.

En målmand og 10 såkaldte markspillere.

Ud over disse kan der være et antal reserver. Antallet af tilladte reserver varierer i forskellige turneringer, typisk tre.

Målmanden, der som den eneste må berøre bolden med hænderne og dette må kun foregå i straffesparkfeltet, er iklædt en trøje der adskiller sig fra resten af holdet.

Den klassiske rollefordeling for markspillere var:
Højre og venstre bak, bagerste forsvarskæde
Højre og venstre half-bak, midtbanekæde
Center half-bak, højre og venstre innerwing, fremskudt midtbanekæde
Højre og venstre wing, og centre forward, angrebskæde

I dag er rollerne noget mere dynamiske.

wingbak
sweeper
defensiv midtbane
offensiv midtbane

Se også
Jens Lauridsen (godsejer)

Jens Lauridsen (19. marts 1620 i Præstø – 14. marts 1689 på Nysø) var en dansk godsejer, bror til Søren Lauridsen.

Han var søn af borgmester i Præstø, købmand Laurids Nielsen og hustru Elisabeth Jensdatter og ligesom sin far repræsentant for en ny borgerstand.

Han forpagtede i 1662 af Ulrik Frederik Gyldenløve Vordingborg Amt samt Beldringe og Lekkende godser for 6 år for en fast årlig afgift mod at få amtets landgilde og øvrige indtægter samt at have bopæl på Vordingborg Slot.

Forpagtningen blev forlænget til 1670, hvor prins Jørgen (den senere engelske prinsgemal) overtog amtet; mens Jens Lauridsen beholdt Beldringe og Lekkende i endnu fem år for at få sine restancer inddrevet hos bønderne. Imidlertid havde hans bror, krigskommissær Søren Lauridsen, overdraget ham en del fordringer på Kronen, udlånt til finansiering af krigen med svenskerne, for hvilke han i 1670 modtog en del ejendom, deriblandt Nysø ved Præstø. Ved mageskifter fik han samlet et gods på omkring 100 tønder hartkorn. En tilknyttet reluitionsret, dvs. Kronens ret til tilbagekøb eller indfrielse af pantet, fik han i 1673 ophævet, og han færdigopførte et herresæde i barokstil på Nysø (bygget 1671-73). Imidlertid var han øjensynligt ikke kommet lovligt til alle ejendommene, og ved en kommissionskendelse måtte han tilbagelevere en del heraf. Blandt de ejendomme, han beholdt, var også Sparresholm.

Han var gift med Barbara Wilders, med hvem han fik flere børn, heraf sønnen Laurids Lauridsen, der arvede Nysø. Jens Lauridsen døde i 1689 og er begravet i Præstø Kirke, hvor han er gengivet på et epitafium.

Eksterne henvisninger 
 

Danskere i 1600-tallet
Godsejere fra Danmark
Personer i Dansk Biografisk Leksikon
Personer fra Præstø
Nysø

Nysø er en herregård nordvest for Præstø, opført 1671-73 for købmanden/amtmanden Jens Lauridsen. 

Herregården er den første i Danmark i barokstil og er opført i røde mursten samt i sandsten med rødt tegltag. Den er omgivet af en voldgrav på oprindeligt fire, men siden 1780'erne tre sider. Fra 1809 indtil lensafløsningen var herregården centrum for Baroniet Stampenborg.

Nysø var i 1800-tallet samlingspunkt for mange kunstnere, bl.a. H.C. Andersen og Bertel Thorvaldsen, hos baron Henrik Stampe og hustru Christine Stampe. På slottet er et museum for Thorvaldsen. 

Nysø Gods er på 1041 hektar med Jungshovedgaard, Christinelund, Henriklund og Mariannelund.

Jungshoved er kendt fra Gøngehøvdingen.

Ejere af Nysø 
 (1670-1687) Jens Lauridsen
 (1687-1707) Barbara Wilders gift Lauridsen
 (1707-1709) Anne Margrethe Lauridsdatter Lauridsen
 (1709-1742) Johann Nicolaus Voigt
 (1742-1761) Cathrine Kristine von Holstein gift Danneskiold-Samsøe
 (1761-1763) Gustav Frederik Holck
 (1763-1785) Henrik Adam Brockenhuus
 (1785-1795) Niels Lunde Reiersen
 (1795-1800) Peter Thestrup
 (1800-1826) Holger Stampe
 (1826-1876) Henrik Stampe
 (1876-1892) Henrik Stampe
 (1892-1904) Holger Stampe-Charisius
 (1904-1925) Henrik Stampe
 (1925-1934) Slægten Stampe
 (1934-1960) Birgitte Stampe gift Holst
 (1960-1990) Peter Stampe Holst
 (1990-2010) Peter Stampe Holst / Marianne Themsen gift Stampe Holst
 (2010-) Marianne Themsen gift Stampe Holst

Genforeningssten 
I et sving på Nysøvej lidt nord for slottet ligger en gruppe sten omkring et træ, hvoraf en blev afsløret på genforeningsdagen til minde om Genforeningen i 1920.

Galleri

Noter

Eksterne kilder/henvisninger 
 J.P. Trap: Danmark 5.udgave, Kraks Landbrug
 Thorvaldsen Samlingen på Nysø
 Om Nysø Gods

Herregårde i Vordingborg Kommune
Herregårde i Præstø Amt
Fredede slotte og herregårde i Danmark
Fredede bygninger, konstruktioner og anlæg i Vordingborg Kommune
Monumenter i Danmark
Mini

Mini bruges om ting i lille udgave, hvor den større udgave er normen:
 Mini (bil), en britisk bilmodel fremstillet af BMC og british Leyland, i Danmark solgt som Morris Mascot
 Mini (BMW) et britisk bilmærke, ejet af BMW
 Mac Mini
 Miniskørt
 Mini (film) – dansk kortfilm fra 2014 instrueret af Milad Alami

Se også:
Minnie Mouse – Mickey Mouse's kæreste
Det Danske Spejderkorps – hvor de yngste kaldes "minier"
Jørn Okbo

Jørn Okbo (født 29. august 1947 i Aarhus) er en dansk trommeslager, kapelmester, koncertarrangør, forfatter og tidligere radiovært.

Han arbejdede fra 1968-1978 i Canada med salg, musik og som radiovært.

I marts 1986 etablerer han "Jazzradioen i Aarhus". I 1987 modtager han Gaffelprisen af Jazzselskabet I Aarhus, for sin indsats for Jazzradioen 

Han var bestyrelsesmedlem i Jazzselskabet i Aarhus fra 1994-1999, og formand for Aarhus Jazzklub fra 2001 til marts 2010.

Okbo etablerede "Kulturkontoret" i 1982 som arrangør af diverse kulturarrangementer i Musikhuset Aarhus. Med bl.a. jazzpianisten Oscar Petersons Trio den 7. oktober 1982. Niels Henning Ørsted Pedersen bas, Martin Drew, trommer.

Koncerten blev den første i en lang række jazzkoncerter i Musikhuset. Desuden arrangementer med forfatteren Per Højholt og hans "Gittemonologer", der i Musikhusets Lille Sal havde publikumsrekord med 13 fortløbende forestillinger. Desuden enkeltstående arrangementer med bl.a. forfatterne Dan Turèll og Johannes Møllehave. 

Fra 1990-2000: Talkshowvært i "Snakbaren" under Aarhus International Jazzfestival i Musikhuset Aarhus på Cafescenen. Gæster var bl.a. bassisten Ray Brown, pianisten Hank Jones, trompetisten Clark Terry, vibrafonisten Gary Burton, saxofonisten Michael Brecker, trompetisten Randy Brecker, pianisten Abdulla Ibrahim, bluesguitarist og sanger B.B. King, bassisten Niels Henning Ørsted Pedersen, kapelmester Ib Glindemann og mange andre personligheder fra ind- og udland.

Jørn Okbo er aktiv trommeslager som jazz- og selskabsmusiker. Desuden er han en efterspurgt foredragsholder om Jazzens historie og personligheder.

Han har skrevet bogen "Livet på Jazzbar Bent J – så vidt jeg husker".

Eksterne henvisninger 
 Hjemmeside for Swing Street 

Jazzmusikere fra Danmark
Personer fra Aarhus
20/20 (album)

20/20 er et album fra 2006 udgivet af rapgruppen Dilated Peoples.

Nummerliste 
Green Trees
Back Again
You Can't Hide, You Can't Run
Alarm Clock Music
Olde English
Kindness for Weakness
Another Sound Mission
Rapid Transit
The Eyes Have It
Satellite Radio
Firepower (The Tables Have to Turn)
The One and Only
20/20

 

Album fra 2006
Rapalbum
Læserbrev

Et læserbrev er en skriftlig meddelelse til en redaktion på en avis eller et andet skriftligt massemedie. Meddelelsen er med offentliggørelse for øje og oftest skrevet af en, som ikke er ansat der. Et åbent brev er en særlig type læserbrev, som direkte henvender sig til en person, organisation eller lignende.

Læserbreve kan skrives af privatpersoner eller repræsentanter for organisationer, men de skrives sjældent af mediets egne journalister, og skribenterne modtager ikke betaling fra avisen. Læserbrevene er som regel korte.

Formålet med læserbreve er som regel at udtrykke et synspunkt, rose eller klage, typisk på lokalt plan. Særligt under valgkampe er læserbreve en mulighed for, at kandidater kan profilere sig for at få stemmer.
Læserbreve kan være et led i en virksomheds markedsføring.

Læserbrevets udvikling 
Oprindeligt var læserbrevet et brev sendt med posten. I dag sendes de fleste pr. e-mail. I dagbladene er der intet krav om, at afsenderen skal være abonnent endsige læser for at få optaget sit læserbrev.

I 1950'erne fik læserbrevene og læserbrevsspalterne den form og udbredelse, som man kender i dag.

I dag har de fleste massemedier en hjemmeside, hvor læserne kan ytre sig i et debatforum, lige som stadig flere medier giver læserne mulighed for at kommentere artikler. Hvis læsernes ytringer bliver læst af redaktionen inden offentliggørelse, vil de være at sidestille med et læserbrev.

Gratisavisen Urban var den første i Danmark til at trykke uddrag af læsernes blog-indlæg fra avisens hjemmeside. Da indlæggene er udvalgt af redaktionen og skrevet med henblik på offentliggørelse via avisens internetmedie, er de læserbreve.

Jura 

Alle læsere kan bruge deres ytringsfrihed, men det er op til mediet, om det vil optage det indsendte læserbrev. Pressenævnet afgør rutinemæssigt klager over manglende optagelse af læserbreve til fordel for mediet, netop med henvisning til "det almindelige princip om redaktørens ret til at bestemme, hvad han vil bringe i mediet".

Redaktionen vil sædvanligvis udvælge læserbreve om aktuelle emner, som mediet dækker. Læserbreve kan også blive udvalgt på baggrund af generelle nyhedskriterier.

Læserbrevsskribenter er som udgangspunkt alene ansvarlige for indholdet og har derfor normalt ikke mulighed for at være anonyme. Sker det undtagelsesvist, vil mediets chefredaktør være juridisk ansvarlig for indholdet.

Ikke alle internetmedier er omfattet af medieansvarsloven, og det er derfor ikke helt enkelt at fastslå, hvem der har ansvaret, hvis indholdet i et digitalt læserbrev bliver genstand for en retssag. Især ikke hvis red. har læst brevet.

Etik 
Det sker, at læserbreve rejser meget skarp kritik af navngivne personer, myndigheder eller virksomheder. Redaktionen giver ofte de angrebne mulighed for at forsvare sig. Svaret trykkes ofte sammen med læserbrevet.

Tilsvarende vil et angreb på mediets journalister ofte blive forsynet med et svar fra chefredaktøren bragt i umiddelbar forlængelse af læserbrevet.

Kilder

Se også 
 Brevkasse (rubrik)

Politik
Aviser
Journalistik
Massemedier
Tekster
Sean Paul

Sean Paul Henriques, kendt som Sean Paul, (født 9. januar 1973 i Kingston, Jamaica) er en jamaicansk dancehall- og reggaesanger.

Diskografi

Albums 
 Stage One (2000)
 Dutty Rock (2002)
 The Trinity (2005)
 Imperial Blaze (2009)
 Tomahawk Technique (2012)
 Full Frequency (2014)

Musikvideoer

Egne videoer 
 Gimme the Light
 Get Busy
 Like Glue
 I'm Still In Love With You (feat. Sasha)
 We Be Burnin
 Ever Blazin
 Temperature
 give it up to me (feat. Keyshia Cole)

Medvirken i andres 
 Baby Boy (Beyonce Knowles)
 Breathe (Blu Cantrell)
 Feel It (Erick Sermon)
 Make It Clap (Remix) (Busta Rhymes)
 Do You Remember (Jay Sean)
 Pust it (Pretty Ricky)
 Make My Love Go (Jay Sean)

Priser 
 2004: Grammy Award- Beste Reggae Album (Dutty Rock)
 2005: Billboard Music Award – Selling Reggae Artist of the Year
 2005: Billboard Music Award – Top Selling Reggae Album of the Year (The Trinity)

Diverse links 
 
 
 

Personer fra Kingston 
Rappere fra USA
Tongeren

Tongeren er en by i den belgiske provins Limburg, ca. 30.000 indbyggere. Den nederlandsktalende by ligger på sproggrænsen med den fransktalende (vallonske) del af landet.

Historie 
Tongeren er Belgiens ældste by. Den blev grundlagt i året 15 før Kr. fødsel. Det var romerne, der, efter at have besat Gallien, byggede et fort på det sted, hvor byen ligger i dag. Senere kom der en romersk mur til, hvoraf resterne stadig kan ses i dag. 

Tongeren var hovedsæde for den katolske helgen Skt. Servatius i den senromerske periode (år 340). Han flyttede bispesædet til Maastricht, 25 km længere mod nordøst, efter at germanske stammer var begyndt at presse på Romerrigets grænser.

Byer i Belgien
Øssur Mohr

Øssur Mohr (født 1961 i Fuglafjørður, Færøerne) er en autodidakt kunstmaler, som er kendt for sine abstrakte færøske landskabsbilleder, malet i kraftige farver og brede penselstrøg. Ofte maler han samme motiv  – fjeld, fjord, horisontlinje, bygd, græsmarker i nye variationer og maler med olie på lærred.

Han er oprindeligt uddannet radiomekaniker. 1989 deltog han på et kunstkursus på aftenskolen. På Kunsthøjskolen i Holbæk  fik han ny inspiration, og fra år 2000 har han levet af sin kunst. Selv efter at Øssur Mohr er flyttet fra Fuglafjørður til Odsherred, fortsætter han med at male den indprentede udsigt til Leivíksfjall – men i nye sansninger og abstraktioner.

Øssur Mohr begyndte at male i midten af firserne og fik sit gennembrud på “Olaj-udstillingen i Tórshavn” i 1991.
Siden har han haft mange udstillinger på Færøerne, i Danmark, Norge, Island, Sverige, Belgien, Holland, Frankrig, Polen, Østrig, Tyskland og USA. Han er blandt andet repræsenteret på Færøernes Kunstmuseum, Ribe Kunstmuseum, Vejle Kunstmuseum og hos offentlige og private institutioner.

Litteratur 
 2004 Øssur Mohr, Glottar
 2012 Ole Lindboe, Lyset fra Fjeldet

Eksterne henvisninger og kilder 
 ossurmohr.dk – Homepage 
 www.issuu.com 

Malere fra Færøerne
XXX (film)

XXX (eller xXx), er en amerikansk actionfilm fra 2002 instrueret af Rob Cohen og med Vin Diesel i hovedrollen som Xander Cage, en ekstrem sport entusiast, stuntman og spion for National Security Agency, der bliver sendt på en farlig mission i Centraleuropa for at infiltrere en gruppe af potentielle terrorister. XXX har også medvirkende som blandt andet Samuel L. Jackson, Asia Argento, Marton Csokas, William Hope, Michael Roof og Danny Trejo.

Filmen modtog blandede anmeldelser, men var en økonomisk succes for filmselskaberne – indtjente
$277.448.382 på verdensplan i forbindelse med biografsalget. Den blev efterfulgt af XXX: State of the Union i 2005 og der er ligeledes planlagt en tredje film, xXx: The Return of Xander Cage ifølge IMDb. Filmen blev markedsført som det nye årtusinds svar på James Bond.

Eksterne Henvisninger 
 

Actionfilm fra USA
Engelsksprogede film
Tjekkisksprogede film
Tysksprogede film
Spansksprogede film
Russisksprogede film
Pac-Man

er et af de tidligste computerspil som blev udgivet i 1980 og stammer oprindeligt fra Japan. I spillet er man en lille gul cirkel (en "ost"), der skal spise små gule oste, løbe rundt i en labyrint og flygte fra spøgelser. Hvis spøgelserne fanger pac-man mistes et liv. Man har normalt 3 liv. Dog er der normalt i hvert hjørne et "Bonus-bær" (en Power Pellet), som giver pac-man nogle sekunder til at fange spøgelserne i og få ekstra point. Spillet er bygget op omkring 'levels'. Når alle små gule oste er spist af pac-man, avancerer spilleren til næste 'level'. Her er labyrintens udformning den samme, men spøgelsernes jagt på pac-man bliver intensiveret. Ligeledes er varigheden af "Bonus-bærenes" effekt aftagende jo højere level spilleren har nået.

De små spøgelser, der jagter Pac-man rundt i labyrinten er navngivet: Turkis: 'Inky', Lyserød: 'Pinky', Rød: 'Blinky' og Orange: 'Clyde'.

Oprindeligt skulle spillet hedde "puck-man", men den ide kom man væk fra, da man ved at kradse lidt i p'et kunne lave navnet om til et bandeord. I nyere tid har Namco uden større succes forsøgt at lave en lignende 3-D-udgave.

I de nyere tider er der blevet lavet udgaver hvor Pac-Man har ben, arme, ører og næse. I nogle af disse udgaver har Pac-Man, kone børn og venner og hund, disse hedder: Ms. Pac-Man, Pac Jr., Baby Pac, Chomp Chomp, Pooka og Professor Pac.

Udgivelser 
 Pac-Man (tv-serie)
 1999: Pac-Man World
 2002: Pac-Man World 2
 2005: Pac-Man World 3
 2006: Pac-Man World Rally

Referencer

Eksterne henvisninger 
 
 27 November 2012, BBC News: 'Pac-Man' in Saturn moon Tethys is a repeat performance

 
Computerspil fra 1980
Arkadespil
Atari-spil
Commodore 64-spil
Game Boy-spil
Game Boy Color-spil
Game Boy Advance-spil
MSX-spil
NES-spil
SNES-spil
Virtual Console-spil
ZX Spectrum-spil
Gasolin' 2

Gasolin' 2 er Gasolin's andet album, som udkom i 15. november 1972.

Spor 
 "På en sommerdag" (Jønsson, Larsen, Beckerlee/Jønsson, Larsen, Beckerlee, Mogens Mogensen)
 "Se din by fra tårnets top" (Jønsson, Larsen, Beckerlee/Larsen, Mogens Mogensen)
 "Fi-fi dong" (Larsen)
 "Snehvide" (Beckerlee, Larsen, Jønsson/Beckerlee)
 "Nanna" (Larsen/Quist)
 "Druktur nr. 1234" (Beckerlee, Larsen, Jønsson)
 "På banen (Derudaf)" (Larsen, Jønsson/Beckerlee, Larsen, Mogensen)
 "Balladen om Provoknud" (Beckerlee, Jønsson/Beckerlee, Mogens Mogensen, Jønsson)
 "Hvorfor er der aldrig nogen der tør tage en chance" (Larsen/Beckerlee, Larsen)
 "Min tøs" (Gasolin', Leadbelly/Beckerlee, Larsen)

Kilder

Album fra 1972
Gasolin'-album
Gas 5

Gas 5 er Gasolin's femte album, som udkom den 14. oktober 1975.

Spor 
 "Rabalderstræde" (Larsen, Jønsson/Gasolin', Mogens Mogensen)
 "Fatherless Hill" (Larsen, Gasolin'/Larsen)
 "Lonesome Avenue" (Larsen/Larsen)
 "Sjagge" (T. Petersen, Gasolin'/Gasolin', Mogens Mogensen)
 "Masser af succes" (Larsen/Larsen, Mogens Mogensen)
 "Refrainet er frit" (Gasolin'/Gasolin' Mogens Mogensen)
 "Kvinde min" (Larsen/Gasolin', Mogens Mogensen)
 "1975" (Larsen/Gasolin' Mogens Mogensen)
 "Sct. Emetri" (Larsen, Jønsson/Gasolin', Mogens Mogensen)
 "Good Time Charlie" (Gasolin'/ Gasolin', Skip Malone)

Kilder

Album fra 1975
Gasolin'-album